Klar seier for Netanyahu
En sammenstilling av valgdagsmålinger foretatt av tre TV-kanaler i Israel, tyder på at de 120 plassene i Knesset blir fordelt slik: * Sionistunionen (Arbeiderpartiet og Hatnuah): 24 * Likud: 30 * Felleslista (av arabiske partier): 14 * Yesh Atid: 11 * Kulanu: 10 * Jødisk hjem: 8 * Shas: 7 * Torah-partiet: 6 * Yisrael Beiteinu: 6 * Meretz: 4 * Yahad: 0 (©NTB) Statsministerens parti ligger an til å få 30 representanter i nasjonalforsamlingen idet nesten alle stemmene er talt opp, ifølge den israelske avisen Haaretz Hovedutfordreren – valgforbundet Sionistunionen – ser ut til å måtte nøye seg med 24 mandater. Likud-leder og statsminister Netanyahu jubler etter valgdagsmålingene, tross det svært jevne resultatet: – Mot alle odds, er dette en stor seier for Likud, en stor seier for nasjonalistleiren – ledet av Likud, og en stor seier for Israel som nasjon, skrev han på Facebook tirsdag kveld. Se her for oppdatert valgdagsmålinger.Målinger som ble offentliggjort etter valget tirsdag kveld norsk tid, tydet på at de to rivalene ville få omtrent 27 mandater hver. De er begge avhengige av støtte fra flere andre partier for å oppnå flertall i Knesset med 61 mandater som trengs for å kunne danne regjering. Leder i Sionistunionen, Issac Herzog, sa tirsdag kveld at Netanyahu feiret for tidlig, og at han lovet å gjøre alt som sto i hans makt for å danne en regjering med sosial profil. Onsdag morgen måtte han innse nederlaget: – Dette har ikke vært en enkel morgen for oss. Vi kommer til å fortsette å kjempe med våre partifeller i Knesset for de verdiene vi tror på, sier Herzog i en uttalelse på vegne av Sionistunionen.En tostatsløsning med palestinerne virker lite sannsynlig med Netanyahu ved spakene. Arbeiderpartiets partisekretær Raymond Johansen mener det er trist for fredsprosessen om Netanyahu får makten igjen. – Jeg synes det er et trist valgnederlag at Netanyahu gjør det så bra. Han er veldig tydelig på at en palestinsk stat ikke skal se dagens lys, og han har fridd til ytterste høyre. Og grensen er flyttet lenger og lenger ut på høyresiden de siste årene, sier Johansen. Under Netanyahu har det vært tre militære operasjoner mot Gaza. – Det er i alle fall ikke en mann med stor fredsvilje som har gått til tre militære operasjoner. Men vi må foreløpig ta forbehold og vente på det endelige resultatet av valget, sier Johansen. Fintellingen er ventet å være klar fredag. Ifølge den israelske avisen Harretz ringte Netanyahu til Jødiske hjems Naftali Bennett med det samme valgdagsmålingene ble klare klokken 21 norsk tid, for å starte samtaler om å danne regjering. – Det kan godt stemme at han har startet og at det var godt i gang før valgdagsmålingene var klare også. Men han trenger å samarbeide med flere partier, for med Jødiske hjem går det ikke så bra – med syv eller åtte mandater, sier Marte Heian-Engdal, Midtøsten-forsker ved Universitetet i Oslo.Ideen om nyvalg kom fordi Netanyahu ønsket å befeste sin maktbase og utvide den, forklarer Heian-Engdal. Men oppslutningen har ikke vært som forventet. Valgdagsmålingen anses nå som svært godt for Netanyahu, som utlyste nyvalg etter en intern strid i regjeringen, der to av koalisjonspartiene ble kastet ut. Uansett er det en mann som sitter på nøkkelen i sentrum: – Moshe Kahlons parti Kulanu ligger an til rundt ti mandater. Han har fortsatt ikke sagt hvem han støtter, og han kan kreve en stiv pris fra den han går til, sier Heian-Engdal. Midtøsten-eksperten forteller at det er et tredje scenario: At Netanyahu og Herzog velger å samarbeide. – Siden det er så likt, er det et alternativ at partene går sammen og danner en nasjonal samlingsregjering. Men også her sitter Kulanu på nøkkelen i sentrum, sier Heian-Engdal.Sionistunionen er en valgallianse av det israelske arbeiderpartiet, som ledes av Isaac Herzog, og partiet Hatnuah ledet av tidligere utenriksminister Tzipi Livni. Netanyahus høyreparti Likud og utenriksminister Avigdor Liebermans ytterliggående høyreparti Yisrael Beiteinu sitter i dag i regjering, sammen med to ministre fra ultranasjonalistiske Jødisk hjem. Rundt fire millioner israelere har gått til stemmeurnene før valglokalene stengte klokken ni norsk tid. Det vil si en høyere stemmedeltagelse enn vanlig – på omtrent 66 prosent. This is a great victory for our nation. I'm proud of people of Israel who in the moment of truth knew what was important. — בנימין נתניהו (@netanyahu)17.03.15, 11:59 Against all odds:a great victory for the Likud. A major victory for the people of Israel! — בנימין נתניהו (@netanyahu)17.03.15, 09:58
Netanyahu og hans parti Likud knivet lenge med Sionistunionen og Isaac Herzog. Men etter noen dramatiske timer stakk den sittende statsministeren av med valgseieren.